На основу члана 69. Закона о јавним предузећима (''Службени гласник Републике Србије'', бр. 15/16), чланова 25. и 35. Одлуке о усклађивању оснивачког акта Јавног комуналног предузећа за производњу и дистрибуцију топлотне енергије ''Топлана – Лозница'' Лозница (''Службени лист града Лознице'', бр. 19/16 и 21/16), чланова 40. и 84. Статута града Лознице (''Службени лист града Лознице'', бр. 8/14 - пречишћен текст), Скупштина града Лознице на седници, одржаној дана 2. марта 2017. године, донела је:

**О Д Л У К У**

**о давању сагласности на кандидовање Јавног комуналног предузећа за производњу и дистрибуцију топлотне енергије ''Топлана - Лозница'' Лозница за учешће у Програму ''Рехабилитација система даљинског грејања у Србији – фаза V''**

**Члан 1.**

Даје се сагласност на кандидовање Јавног комуналног предузећа за производњу и дистрибуцију топлотне енергије ''Топлана - Лозница'' Лозница за учешће у Програму ''Рехабилитација система даљинског грејања у Србији – фаза V'', који кредитира Немачка развојна банка KfW.

**Члан 2.**

Кандидовање за учешће у програму из чл. 1. ове одлуке има за циљ успостављање поузданијег, квалитетнијег и економичнијег даљинског грејања.

Кандидовање за учешће у програму садржи планирани износ кредита, односно зајма у износу од 871.000,00 евра - у динарској противвредности.

Износ кредита, односно зајма из става 2. овог члана намењен је за изградњу новог енергетског постројења - топлане ''Лагатор''.

**Члан 3.**

Носилац кредита, односно зајма из чл. 2. ове одлуке биће град Лозница или Јавно комунално предузеће за производњу и дистрибуцију топлотне енергије ''Топлана - Лозница'' Лозница, а о носицу кредита, односно зајма накнадно ће одлучити надлежни орган Републике Србије.

**Члан 4.**

Град Лозница се обавезује да ће предузети све потребне мере из домена своје надлежности како би кандидовани пројекат могао бити реализован, у складу са роковима који ће бити уговорени.

**Члан 5.**

 Ова Одлука ступа на снагу наредног дана од дана објављивања у ''Службеном листу града Лознице''.

**СКУПШТИНА ГРАДА ЛОЗНИЦЕ**

**Број: 06-10/17-9-10**

**Датум: 2. март 2017. године**

**Л о з н и ц а**

**ПРЕДСЕДНИК**

**СКУПШТИНЕ ГРАДА**

**Милена Манојловић Кнежевић, с.р.**